Előterjesztés

a Közgyűlés részére

Tisztelt Közgyűlés!

A Közoktatásról szóló 1993. évi LXXIX. törvény 30. § (1) bekezdése alapján (továbbiakban: kt.) A sajátos nevelési igényű gyermeknek, tanulónak joga, hogy különleges gondozás keretében állapotának megfelelő pedagógiai, gyógypedagógiai, konduktív pedagógiai ellátásban részesüljön attól kezdődően, hogy igényjogosultságát megállapították. A Kt. 87. § (1) bekezdés e) pontja szerint „azoknak a sajátos nevelési igényű gyermekeknek, tanulóknak az óvodai, iskolai, kollégiumi ellátásáról, akik a többi gyermekkel, tanulóval nem foglalkoztathatók, együtt”, a Fővárosi Önkormányzat köteles gondoskodni.

A fővárosban a fogyatékosság szinte minden típusára létesült megfelelő önkormányzati fenntartású intézmény, kivéve az integráltan nem oktatható a megismerő funkciók vagy a viselkedés fejlődésének organikus okra visszavezethető tartós és súlyos rendellenességével küzdő, az autista gyermekek, tanulók és a súlyos mozgássérült óvodás gyermekek körét.

Magyarországon a jelenlegi becslések szerint a gyermekpopuláció 20-25%-a küzd különböző tanulási nehézséggel, tanulási, magatartási zavarral.

Az integrált oktatás, nevelés 5 % esetében nem eredményes. Különösen igaz ez az autista gyermekek esetében.

Önkormányzati iskola hiányában a szülők gyermekeiket alapítványi iskolába íratták, illetve aki nem tudta vállalni a költségeket, gyermeke magántanulói státuszba került.

A Fővárosi Önkormányzat 1997 óta nyújt támogatást az integráltan nem oktatható pszichés fejlődési zavarai miatt a nevelési, tanulási folyamatban, tartósan és súlyosan akadályozott tanulók oktatásához nem önkormányzati intézmények részére, de kezdetben csak egy részét vállalta át a költségeknek

A Fővárosi Közgyűlés 499/2003. (III. 27.) Főv. Kgy. számú határozatával úgy döntött, hogy „A Fővárosi Önkormányzat – az integráltan nem oktatható más fogyatékos tanulók esetében - 2003-ban a nem önkormányzati intézményekkel közszolgáltatási szerződés megkötésével, illetve a gyermekvédelmi intézmények belső iskoláinak közreműködésével (a szabad férőhelyek terhére) biztosítja a teljes körű ingyenes oktatást-nevelést a költségvetésben e célra megtervezett előirányzatból.”

A következő években ismét változó volt a támogatás összege, ami bizonytalanná tette az alapítványi iskolák fenntartását.

A bizonytalanság és a csökkenő összegek miatt több, kiváló eredménnyel működő iskola vált fizetésképtelenné és bezárt.

Először a 2007/2008-as tanévben kaptak az iskolák egész tanévre szóló közszolgáltatási szerződést, 40eFt/fő/hó összeggel.

A finanszírozás jelenlegi formája biztonságot nyújt az iskoláknak, bár az árak emelkedése miatt ez az összeg nem fedezi már a tényleges költségeket, de az intézmény a tervezéskor tudja, hogy milyen összeggel számolhat.

Biztonságot jelent a fenntartónak is, mert jogosan követelhető és ellenőrizhető, hogy az iskolák biztosítják-e a gyermekek, tanulók számára a törvényben előírt fejlesztést. Emellett a szakértői bizottságok a gyermekek fejlődését folyamatosan kontrolálják és ellenőrzik, hogy az intézmények alkalmazzák-e a fejlesztéshez szükséges szakembereket.

A tanulók beiratkozását és szakértői véleményeket az iskolákban ellenőriztük.

A szakértői bizottságok szakértői véleményét orvosi diagnózis is alátámasztja. A gyermekek fejlődését a bizottságok folyamatosan kontrolálják.

Az alapítványok az iskolák működtetésével állami feladatot vállalnak át, amit a Fővárosi Önkormányzat minimum öt iskola létrehozásával tudna megoldani.

A szakértői bizottságok jelzése alapján a 2010/2011-es tanévre 1111 gyermek, tanuló iratkozott be alapítványi intézménybe. **Ez 102 fővel magasabb** az előző tanévi létszámnál. **A 2010/11-es tanévre ez a Fővárosi Önkormányzatnak 2010-ben 16 320eFt (4 hóra), 2011-ben 32 640eFt (8 hóra), összesen 48 960eFt többlet kiadást jelent, melynek fedezetét a „8319 Súlyos tanulási és magatartási problémával küzdő gyermekeket, tanulókat oktató nonprofit szervezetek támogatása” címen szükséges biztosítani.**

A megismerő funkciók vagy a viselkedés fejlődésének organikus okra visszavezethető tartós és súlyos rendellenességével küzdő, integráltan oktatható, nevelhető gyermekek, tanulók oktatását nevelését az önkormányzati iskolák, óvodák látják el. Oktatásuk, nevelésük segítését biztosító módszertani központ működtetése a Fővárosi Önkormányzat feladata (Kt. 1. sz. melléklet Nevelő oktató munkát segítő alkalmazottak).

A Fővárosi Közgyűlés 2004. október 28.-i ülésén a1966/2004. (X. 28.) Főv. Kgy. számú határozatával egyetértett azzal, hogy Budapest Főváros II. kerületi Önkormányzat az általa fenntartott Fenyves utcai Általános Iskolában, amelynek vállalt tevékenysége a pszichés fejlődési zavarai miatt a nevelési, tanulási folyamatban tartósan és súlyosan akadályozott (dyslexia, dysgraphia, dyscalculia) gyermekek integrált oktatása, nevelése- megszervezi módszertani feladatként az integrált oktatás segítését. Ennek keretében az integrált oktatást, nevelést vállaló intézmények pedagógusai részére hospitálási és konzultációs lehetőséget biztosít, módszertani kérdésekben nyílt napokat szervez. A 2008/2009-es tanévtől ezt a feladatot a II. kerület Klebelsberg Kuno Általános Iskola és Gimnázium Gyermekek Háza tagozata látja el.

A módszertani központ fenntartása a Fővárosi Önkormányzat kötelező feladata. A központ működtetésére a Fővárosi Önkormányzat a 2010 évi költségvetésében („**8426 Súlyos tanulási és magatartási problémával küzdő tanulók integrált oktatását segítő módszertani központ”** címen)közszolgáltatási szerződéssel 1 évre **4 416 eFt-**ot biztosít, amit a 4. sz. melléklet szerinti tartalommal a Fővárosi Közgyűlés hagy jóvá.

A Korai Fejlesztő Központot Támogató Alapítvány feladata, a szakértői bizottság szakvéleménye alapján 0-3 éves korú gyermekek korai fejlesztésének ellátása. Ez a Kt 87.§ (1) bekezdés g) pontja alapján a Fővárosi Önkormányzat kötelező feladata. Működése biztosításához a Fővárosi Önkormányzat **,,8329 Korai Fejlesztő Központ”** címen **10 000eFt-ot** biztosított. 2010 szeptemberétől korai fejlesztő tevékenysége mellett, **óvodai csoportot indít** súlyos halmozottan sérült, **integráltan nem nevelhető gyermekek** számára, amely a Kt. 87. § (1) bekezdésének e) pontja szerint a Fővárosi Önkormányzat kötelező feladata. Ez a csoport Budapesten egyedülálló. A 2010/2011-es tanévtől súlyos halmozottan sérült tanulók számára **iskolai csoportot indít** az Általános Iskola, Egységes Gyógypedagógiai Módszertani Intézmény, Diákotthon, Gyermekotthon (VIII. Diószeghy Sámuel u.). Ahhoz, hogy ezek a gyermekek az iskolai életbe beilleszthetők legyenek, feltétlen szükséges számukra az óvodai előkészítés.

A súlyos halmozottan sérült gyermekek csoportjában vegyes korosztályban látnak majd el gyermekeket.

Közöttünk a fogyatékosság minden típusa megtalálható és minden gyermek esetében több fogyatékosságot diagnosztizáltak. A szakszerű fejlesztéshez több, különböző végzettségű gyógypedagógus, konduktor alkalmazása szükséges, akiknek minden gyermek fejlesztését egyénileg kell biztosítani.

A Fővárosi Önkormányzatnak az **óvodai csoport** **működtetése évi 20 millió Ft többletkiadást jelent**, melynek fedezetét a ,,8329 Korai Fejlesztő Központ” címen szükséges **tartósan** biztosítani a következő megbontásban:

**2010-ben 4 hóra 6.667 ezer Ft,**

**2011-ben 8 hóra 13.333 ezer Ft.**

Az előterjesztéshez kapcsolódó költségvetési rendeletmódosításra jelen Közgyűlésen külön napirend keretében kerül sor.

Kérem a Tisztelt Közgyűlést, fogadja el az előterjesztésben és a határozati javaslatban foglaltakat. Járuljon hozzá a többségi iskolákban, óvodában nem oktatható, nevelhető sajátos nevelési igényű gyermekek, tanulók teljes körű ellátása érdekében a feladatot vállaló alapítványok támogatását a határozati javaslatokban megfogalmazottak szerint.

Határozati javaslat

A Fővárosi Közgyűlés úgy dönt, hogy:

A közszolgáltatási szerződésekben rögzített feladatok ellátása érdekében a tanulói létszámnövekedés miatt a **„9300 Általános tartalék”** cím előirányzatának **16 320eFt-al** történő csökkentésével egyidejűlegösszességében növeli **a „8319 Súlyos tanulási és magatartási problémával küzdő gyermekeket, tanulókat oktató nonprofit szervezetek támogatása”** cím

kiadási előirányzatát tartós jelleggel (26 intézmény) 4 hónapra: **16 320eFt-al**

ebből működési célú pe. átadás áht-n kívülre: 16 320eFt

**Ez 2011-ben 32 640eFt többletkiadást jelent 8 hónapra.**

„8426 Súlyos tanulási és magatartási problémával küzdő tanulók integrált oktatását segítő módszertani központ támogatása” cím előirányzatát változatlanul hagyja.

Jóváhagyja és megköti az 1. számú határozati javaslathoz kapcsolódó 26 db közszolgáltatási szerződést a 2010/2011. tanévre, összesen **533 280eFt** értékben a 3. sz melléklet szerinti részletezésben az alábbi szervezetekkel:

|  |  |  |
| --- | --- | --- |
|  | **Név** | **eFt** |
| 1 | Borostyánkő Oktatási és Művészeti Alapítvány | 46 080 |
| 2 | Szép Szivárvány Alapítvány  | 33 120 |
| 3 | Alapítvány a Vadaskert Iskoláért  | 21 120 |
| 4 | Legújabb Suli Alapítvány  | 4 320 |
| 5 | Meixner Alapítvány  | 24 000 |
| 6 | Tehetséges „Más Fogyatékosokért” Oktatási Alapítvány  | 229 920  |
| 7 | Autizmus Alapítvány  | 5 760 |
| 8 | Együtt Veled Alapítvány  | 17 760  |
| 9 | Carl Rogers Személyközpontú Iskola Alapítvány  | 6 240 |
| 10 | Mű-Hely Liceum Alapítvány  | 5 280 |
| 11 | Dávid Király Keresztény Kultúráért és Oktatásért Alapítvány  | 8 640 |
| 12 | Belvárosi Tanoda Alapítvány | 6 720 |
| 13 | ADDETUR Alapítvány,  | 22 560 |
| 14 | Gyermekház Montessori Alapfokú Oktatási Alapítvány  |  480 |
| 15 | Nagy Szivárvány Alapítvány  | 15 840 |
| 16 | „Beszélj Velem” Alapítvány  | 11 520 |
| 17 | GENIUS Tehetséggondozó Alapítvány  | 7 680 |
| 18 | Hiperaktív Alapítvány  | 16 800 |
| 19 | Kolping Oktatási és Szociális Intézményfenntartó Szervezet  | 5 760 |
| 20 | Autista Sérültekért Zalában Alapítvány  |  960 |
| 21 | Montessori Studium Alapítvány  | 5 760 |
| 22 | MEGÉRTED Alapítvány  | 15 360 |
| 23 | Budapesti Politechnikum Alapítvány | 4 800 |
| 24 | Budapesti Integrált Játékpedagógiai Alapítvány | 1 440 |
| 25 | „Burattino” Hátrányos Helyzetűeket Segítő Iskolaalapítvány | 14 880 |
| 26 | Alapítvány a Pasaréti Gimnázium Létesítésére és Működtetésére | 480 |
|  | összesen | 533 280 |

Felkéri a főpolgármestert azok aláírására.

határidő: döntést követő 30 nap

felelős: Dr Demszky Gábor

jóváhagyja és megköti a közszolgáltatási szerződést a 2010/2011. tanévre, 4 416eFt értékben a II. kerületi Önkormányzattal a Súlyos tanulási és magatartási problémával küzdő tanulók oktatását segítő módszertani központ működtetésére a 4. sz. melléklet szerinti tartalommal.

határidő: döntést követő 30 nap

felelős: Dr Demszky Gábor

Egyetért a Korai Fejlesztő Központot Támogató Alapítvány súlyosan, halmozottan sérült, integráltan nem nevelhető gyermekek óvodai csoportjának indításával. Az új feladat ellátása érdekében a **„9300 Általános tartalék”** cím előirányzatának **6 667eFt-tal** történő csökkentésével egyidejűleg összességében növeli a **„8329 Korai Fejlesztő Központ”** cím kiadási előirányzatát tartós jelleggel (4havi) **6 667eFt-tal**

ebből működési célú pe. átadás áht-n kívülre: 6 667eFt

**Ez 2011-ben 13 333eFt többletkiadást jelent 8 hónapra**

jóváhagyja és megköti a 4 számú határozathoz kapcsolódó közszolgáltatási szerződést a Korai Fejlesztő Központot Támogató Alapítvánnyal az 5. számú melléklet szerinti tartalommal.

határidő: döntést követő 30 nap

felelős: Dr Demszky Gábor

felkéri a főpolgármestert, hogy a 2., 3. és 5. számú határozati javaslatokhoz kapcsolódóan intézkedjen a támogatások soron kívüli utalásáról.

határidő: Döntést követő 30 nap

felelős: Dr Demszky Gábor

Határozathozatal módja:

Az 1 és a 4 számú határozati javaslat elfogadása minősített, a 2, 3, 5. és 6 számú határozati javaslatok elfogadása egyszerű szavazattöbbséget igényel.

Budapest, 2010. ………..„ ”

|  |
| --- |
|  |
| Dr. Demszky Gáborfőpolgármester |

|  |
| --- |
| Láttam: |
| Dr. Tiba Zsolt főjegyző |

mellékletek:

1. előirányzat módosítás 2010/201-es tanév
2. 2010/2011-es tanévre köthető közszolg. szerződések
3. Közszolg szerződés 26 db
4. Közszolg szerződés II. ker.
5. Közszolg szerz. Korai